  Туспуктэм: Удмуртиысь Кун Кенешлэн пресс-службаез Майя Бывальцева Удмуртиысь Кун Кенешлэн тӧроез Владимир Невоструев элькунын улӥсьёсты вуись 2024-тӥ арен но Ымусьтонэн ӟечкылаз. Та яратоно праздникъёс шуныт но ӟеч мылкыдъёсын тырмемын, соос шумпотон но ӟечезлы, вань малпанъёс одно ик быдэсмонлы оскон сёто, пусйиз элькун парламентлэн тӧроез. « Ортчись ар вуоноез понна огазе кариськон, сюлмысь ужан вакыт сямен тодэ кылёз. Гуртын но заводын ужасьёс, дышетӥсьёс но эмчиос, экономика но мерлыко удысъёсысь вань ужасьёс выль азинсконъёс басьто. Удмуртия кунлыкез юнматонэ бадӟым ватсэт пыртэ, нош солэн пиосыз нимысьтыз ожгар ужрадын асьсэдыз жалятэк чагыр инбаммес утё. 2023-тӥ арын трос пусйымон ужрадъёс, тунсыко ӵектосъёс но ӟеч ужъёс вал. Егитъёслэн аразы Кун Кенеш улосвылысь ваньмынызы вылӥ дышетсконниосын валче ужан сярысь тупанкылъёс юнматӥз, элькун парламентын кадетъёс, студентъёс, дышетскисьёс но дышетӥсьёс понна ужрадъёс ортчизы, Ымусьтон лыдӟонъёс но Лулчеберетъя йӧскалык огазеяськонъёслэн нуналзы радъяськизы. Элькунысь Егитъёслэн парламентсылэн куаетӥ ӧтчамез ужаны кутскиз, туэ со каткылдытӥсь кичӧлтонэн потыны эрикрад басьтӥз. Оскисько, сюлмысь но рос-прос ужаммылы, огазеяськеммылы луыса 2024-тӥ ар Россиез азинтонын, солэсь асэриксэ но экономика кужымзэ юнматонын бадӟым вормонъёс ваёз. Сюлмысьтым сӥзисько тӥледлы тупаса, ӟеч но шудо-буро улон, вань лушкем малпанъёсты мед быдэсмозы! Вань ӟеч ужъёс азинлыко, семьяос – юн, пиналъёс – таза но шудо мед луозы! Выль арен! » Владимир Невоструев, Удмуртиысь Кун Кенешлэн тӧроез Тегъёс: Выльар ВладимирНевоструев Удмуртия Мерлык  